**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Για τη συμπλήρωση της Αίτησης συμμετοχής στη Σχολή Προπονητών ΚΑΡΑΤΕ Β ́ Επιπέδου στην ΑΘΗΝΑ (ΦΕΚ 4208/Β/8-8-2022):

1. Η αίτηση πρέπει να κατατεθεί ηλεκτρονικά, με όλα τα απαραίτητα δικαιολογητικά συνημμένα, στη Γενική Γραμματεία Αθλητισμού, στην ηλεκτρονική διεύθυνση: gga.gov.gr

2. Η προθεσμία υποβολής των αιτήσεων των υποψηφίων σπουδαστών, είναι αποκλειστικά το διάστημα από **02/11/2022 έως 30/11/2022**. Όλα τα δικαιολογητικά, μαζί με την αίτηση, θα πρέπει να κατατεθούν εντός της συγκεκριμένης προθεσμίας.

3. Οι πτυχιούχοι ΑΕΙ/TEI, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος.

4. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2022.

5. Η Ιατρική Βεβαίωση χορηγείται από Ιατρό Παθολόγο ή Γενικής Ιατρικής, Ιδιώτη ή από Δημόσιο Νοσοκομείο. Προσοχή!! **Όχι από καρδιολόγο**. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).

6. Ενδεικτική ημερομηνία έναρξης των μαθημάτων της Σχολής είναι το δεύτερο δεκαπενθήμερο του Φεβρουαρίου του 2023. Θα ακολουθήσει ανακοίνωση με αναλυτική αναφορά στο τελικό Πρόγραμμα Σπουδών, τις ημερομηνίες, τις ώρες και τον τόπο διεξαγωγής των μαθημάτων.

7. Η προπονητική εμπειρία βεβαιώνεται, είτε με την κατάθεση επικυρωμένου συμφωνητικού κατατεθειμένου σε ΔΟΥ και βεβαίωση του Σωματείου (αναγνωρισμένο από τη ΓΓΑ) για τη χρονική περίοδο κατά την οποία απασχολήθηκε ο ενδιαφερόμενος, είτε με την κατάθεση αναγγελίας πρόσληψης ως μισθωτός με αντίστοιχη βεβαίωση του Σωματείου για τη χρονική περίοδο κατά την οποία απασχολήθηκε ο ενδιαφερόμενος. (Η προπονητική εμπειρία θα πρέπει να έχει διάρκεια τουλάχιστον 8 μηνών συνολικά και να έχει συμπληρωθεί μέχρι την κατάθεση της αίτησης συμμέτοχης στη σχολή.)

8.Για πληροφορίες και διευκρινήσεις παρακαλούμε επικοινωνείτε με την κα ΣΤΕΛΛΑ ΜΑΡΙΝΑ, υπάλληλο της ΓΓΑ στο τηλέφωνο 213 131 6065.

Η ΕΠΙΤΡΟΠΗ ΔΙΟΙΚΗΣΗΣ ΤΗΣ ΣΧΟΛΗΣ